google/wiki40b huggingface dataset:
Hermafrodittisme

Hermafrodittisme eller tvekjønnethet er situasjonen der et individ har to sett kjønnsorganer, et for hvert kjønn. Et slikt individ kalles hermafroditt. Ordet er hentet fra navnet på det mytiske vesenet Hermafroditos, som var avkommet til Hermes og Afrodite. Hos mennesker og andre pattedyr og hos fugler er hermafrodittisme svært sjelden og regnes som en sykdom.

Tvekjønnede planter og dyr

Hos en god del dyr og mange planter er hermafrodittisme det normale. En grov beregning antyder at 65 000 av kjente dyrearter er tvekjønnede. Om man regner med omkring 1,2 millioner beskrevne arter, er rundt 5% av dem tvekjønnede. Hermafrodittisme er imidlertid ikke kjent hos leddyr (som er den klart største dyregruppe), slik at blant de resterende litt over 30 rekkene er omkring en tredel tvekjønnede. De fleste tvekjønnede dyr kan befrukte seg selv, med selvbefruktningsrater son varierer fra 0 til 100%. Raten av selvbefruktning hos tvekjønnede dyr er tilsvarende den hos planter, noe som tyder på at de samme evolusjonære prosessene virker på selvbefruktning hos dyr og planter.
I botanikken brukes begrepet hermafroditt til å beskrive en blomst som både har pollenbærere (hanlige) og fruktlegeme (hunlige) i samme blomst. Dette er ganske vanlig hos hageplanter. En annen situasjon som likner mer på tvekjønnethet slik det vanligvis forekommer i dyreriket er planter som er sambu, der adskilte hanlige og hunlige blomster vokser på samme plante. Slike planter er særlig vanlige hos bartrær, men forkommer bare hos 7% av blomsterplanter.

Sekvensiell hermafrodittisme

Mange dyr fødes som et kjønn, men bytter kjønn når de blir eldre. vanligvis er de hanner som unge (slik som reker og mange akvariefisk), og blir først hunner når de har nådd en viss alder eller kroppsstørrelse. Hos leppefisker slik som rødnebb/blåstål er derimot de fleste individene født som hunner, og den største i flokken bytter til hann. Enkelte arter kan bytte kjøn begge veier, avhengig av den sosiale situasjonen.
Kjønnsbytte i voksen alder forekommer hos mange beinfisk, maneter, snegler og enkelte blomsterplanter. Slike kjønnsbytter henger ofte sammen med at hva som er den beste livshistoriestrategien varierer med kroppstørrelsen hos individet.

Samtidig hermafrodittisme

En samtidig eller simultan hermafroditt er et individ der et individ har begge kjønn samtidig. Mange av de vanligste dyretypene er samtidige hermafroditter, slik som metemarker og mange snegler.
Både dyr og planter med slike systemer vil kunne befrukte seg selv. Hos den frittlevende rundormen Caenorhabditis elegans skjer nesten all formering ved selvbefruktning, med ikke mer en 1% foregår ved krysning med andre individer. I den andre enden av skalaen finner vi havabbor-slekten Hypoplectrus der individene bytter på å spille rollen som hunn og hann, slik at befruktingen er mellom individer.
Rhysodidae

Kilder

Bell, R.T. 1999. Tree of life – Rhysodini.
Marianne Engebretsen

Karriere

Marianne Engebretsen vokste opp i en musikalsk familie på Randaberg, like utenfor Stavanger. Engebretsen gikk på musikklinja ved St. Svithun videregående skole i Stavanger før hun gikk videre med musikkstudier ved Fakultet for Kunstfag på Universitetet i Agder. Engebretsen begynte å skrive låter for fullt i 2009, etter at hun begynte på faglærer i rytmisk musikk i Kristiansand. I 2011 ga hun ut singelen Fighter, som hun vant "Ukas Urørt" med på NrkP3 Urørt. I 2012-13 gikk hun på Live Electronics ved Norges Musikkhøgskole. I 2014 ga hun ut EP-en Seasons. Fra 2014-16 tok Engebretsen master i utøvende rytmisk musikk i Kristiansand, og hospiterte et halvt år ved Popakademiet i Mannheim, Tyskland. Våren 2015 deltok Marianne i semifinalen i TV2's talentprogram The Voice, og jobbet siden da med å lage debutalbumet Redefined som kom ut i 2017. Albumet fikk terningkast fem i Stavanger Aftenblad
U20-VM i friidrett 2018 – Sleggekast kvinner

Sleggekast for kvinner under U20-VM i friidrett 2018 ble arrangert på Ratina stadion i Tammerfors 12 og 14. juli 2018.
Hete septemberdager (EP)

Historie

Rocke-Pelle hadde sagt ja til en syngerolle i filmen Hete septemberdager i oktober 1958. Der ble han kledd opp i en kjempesombrero og meksikanske klær, og han fremførte en kabaretvise. Filmen hadde premiere i januar 1959, og hadde Ingerud Vardund i hovedrollen. Pelle gjorde innspillinger til filmen, og de ble gitt ut på en EP med samme navn, samme år.
NM i svømming innendørs 1963

NM i svømming innendørs 1963 ble arrangert i Bergen 30.-31. mars 1963.
Final Cut Pro

Final Cut Pro X

Apple lanserte 21. juni 2011 en ny versjon av Final Cut Pro, med navnet «Final Cut Pro X». Den selges for 2.100 kroner på Mac App Store og blir beskrevet som en total omskrivning av den originale applikasjonen. Final Cut Pro X er en 64-bit-applikasjon med støtte for Grand Central Dispatch og OpenCL, noe som tillater den å bruke alle tilgjengelige kjerner for bakgrunnsrendering. Også organiseringen av media er forandret; Final Cut Pro X støtter nå mange flere typer opptak, fra DV, til DSLR, hele veien opp til 4K-oppløsning. I tillegg vil alle opptak analyseres under importering, automatisk soteres inn i grupper for nærbilder, medium, bilder med to personer og gruppebilder, og forberedes for automatisk forbedring av blant annet lysskjær, urolig kamera og fargebalanse. Lyd vil også bli analysert i et forsøk på å fjerne forstyrrende elementer som nynning, dunk og andre merkbare feil. Det som av mange regnes som den viktigste funksjonen i Final Cut Pro X er «Magnetic Timeline» som har blitt fullstendig redesignet for å løse mange av problemene som oppleves i Final Cut Pro 7. Den nye tidslinjen lar brukere redigere opptakene midt i tidslinjen uten at andre videoklipp eller lydspor blir forskjøvet. I tillegg ble de øvrige Final Cut Studio-programmene, Compressor og Motion lansert på Mac App Store til 279 kroner.
Wilhelmshaven

Historie

Området som idag utgjør byen ble kjøpt av den prøyssiske stat fra storhertugdømmet Oldenburg i 1853, som støttepunkt for den prøyssiske marine ved Nordsjøen. Havneanlegget ble bygget fra 1856. Byen fikk sitt navn den 17. juni 1869, da den ble oppkalt til ære for kong Wilhelm av Preussen.
Som følge av Loven om Stor-Hamburg ble byen 1. april 1937 slått sammen med den oldenburgske byen Rüstringen. I 1938 ble bygrensene utvidet ytterligere, da kommunen Kniphausen ble innlemmet i Wilhelmshaven.
Under andre verdenskrig ble byen sterkt skadet, og 140 000 flyktninger fra Øst-Tyskland kom til byen.
Leonid Novikov

Karriere

Leonid Novikov konkurrerte i en årrekke på høyt internasjonalt nivå uten å få til de helt store resultatene. Han levde i skyggen av sin eldre bror Valentin og hadde frem til 2013 en åttendeplass fra mellomdistansen i VM som sin fremste prestasjon i orienteringsløypa. Før VM i finske Vuokatti i 2013 ble han heller ikke ansett for å være blant favorittene til å ta medalje. Likevel lyktes Novikov maksimalt under mellomdistansen i dette mesterskapet og fikk gullmedaljen foran Thierry Gueorgiou og Gustav Bergman. Dette blir sett på som en av de aller største sensasjonene i et verdensmesterskap i orientering noen sinne. At franske Gueorgiou, som hadde vunnet syv av de ti foregående VM-mellomdistansene, skulle bli slått av en løper som Leonid Novikov, var det ingen som hadde ventet seg. Senere i mesterskapet fulgte Novikov opp sin egen bragd ved å ta gull på stafetten sammen med sin bror Valentin og Dmitriy Tsvetkov.
Heiderscheid

Heiderscheid er et tettsted og en tidligere kommune i Luxembourg. Kommunen, som hadde et areal på 32,65 km², ligger i kantonen Wiltz i distriktet Diekirch. I 2005 hadde kommunen 1 238 innbyggere.
Den 24. mai 2011 ble kommunene Heiderscheid, Neunhausen og Esch-sur-Sûre slått sammen. Den nye kommunen fikk navnet Esch-sur-Sûre.
NM i svømming langbane 1985

NM i svømming langbane 1985 ble arrangert i Drammen 18.-21. juli 1985.
Cavallo di fuoco

Historie

Showet dateres tilbake til 1682 da de lokale beboerne ansatte en pyroteknikk i anledning en fest for jomfru Maria, og han begynte å skyte opp fyrverkeri fra ryggen av en hest. Denne uventede handlingen gjorde et stort inntrykk på innbyggere, som begynte å gjenta den hvert år. I det 18. århundre skiftet de ut den ekte hesten med en falsk en.

Festen

Festdagen begynner med messen i katedralen i Ripatransone, så fortsetter den med en tradisjonelle prosesjon, og slutter med fyrverkeri-showet. Rundt klokka 21.00 vises den falske hesten i byens gater, sammen med et musikkorps og en gruppe av lidenskapelige mennesker utstyrt med kubjeller og fløyter. Et stort publikum venter på dem på katedraltorget og når de kommer gjør hesten en oppvarmingsrunde. Hesten, som er fylt med fyrverkeri av noe slag, kjører flere runder og skyter i lufta og mellom folk. De flotteste fyrverkeri heter på italiensk Baffi, som betyr bart, og Girella, som betyr hjulet og utgjør det viktigste tidspunktet i festen. Selv om showet noen ganger kan frembringe panikk (spesielt fra mennesker som ikke er vant med det), og at mange blir beruset på den typiske rødvinen som produseres i området, har ulykker eller skader aldri skjedd.
Salmson Sal II

Mellom 1920 og 1951 utviklet og bygget Société des Moteurs Salmson i Frankrike en rekke mye brukte luftkjølte flymotorer.

Design og utvikling

Etter deres vellykkede vannkjølte stjernemotorer, bygget mellom 1908 og 1918, endret Salmson sitt fokus til luft-kjøling for å redusere vekt og øke ytelser (forholdet Hk/vekt). De fleste motorer som Salmson bygde var stjernemotorer. I likhet med andre motorer som var produsert av Salmonsen var de luftkjølte stjernemotorer. Produksjonen ble avsluttet i 1951 med avviklingen av selskapet.

Britiske Salmson

De 3, 7 og 9 sylindrede Salmsons ble lisensbygget i Storbritannia i løpet av 1920-og 1930-tallet, av  British Salmson engine company som den Britiske Salmson AC.7, Britiske Salmson AC.9, og Britiskse Salmson AD 9.
Ulriken Opp

Ulriken Opp er et motbakkeløp som har vært arrangert siste helgen i mai måned siden 2007. Arrangører er BFG Fana, Idrettslaget Bjarg, Idrettslaget Gneist, Fana Idrettslag og Sportsklubben Baune.
Løpet har en konkurranseklasse som har fellesstart ved Store Lungegårdsvann i Bergen sentrum, og en trimklasse med fellesstart ved Montana på ca. 200 meters høyde. Målgang er ved ulriksmasten på toppen av Ulriken som har en høyde på 605 moh.
General Motors

Konkursbeskyttelse i 2009

Den 1. juni 2009 søkte GM om konkursbeskyttelsen under chapter 11 i henhold til USAs konkurslover, noe som var USAs største industrikonkurs noensinne. Som en redning gikk den amerikanske stat inn som eier av 61 prosent av GM etter å ha skutt inn 50 milliarder dollar, og begynte en reorganisering. Etter reorganiseringen ble Pontiacmerket tatt ut av produksjon mens SAAB og Hummer merkene ble solgt til andre bilfabrikanter. Selskapet ble børsnotert igjen i november 2010, hvor den amerikanske stats eierandel i GM samtidig gikk ned fra 61 til 33 prosent.
Dorothea Wendling

Liv og virke

Wendling hørte til sin tids mest kjente operasangerinner. Hun sang ved hoffteateret i Mannheim fra 1752, og var teaterets primadonna fra 1760-årene. Hun giftet hun seg med komponisten og fløytisten Johann Baptist Wendling i 1756. I 1778 flyttet kurfyrst Karl Theodor av Bayern hovedsetet sitt til München, og hoffmusikerne fulgte med på lasset. I München skrev Wolfgang Amadeus Mozart Rezitativ und Arie Basta, vincesti/ Ah, non lasciarmi für Sopran und Orchester (KV 295a) spesielt for Dorothea Wendling, hun sang også Ilia i Idomeneo under uroppføringen i Cuvilliés-Theater 1781. Mozart skrev i et brev til sin far datert 28. februar 1778: «...hos Wendling skisserte jeg i går arien som jeg har lovet henne, med et kort resitativ. Teksten valgte hun selv fra Didone: ah non lasciarmi nò'. Hun og datteren er temmelig overentusiastiske over denne arien ...»
I sin tid som hoffsanger ved Cuvilliés-Theater i München ga Wendling sangundervisning til flere kjente sangere, deriblant Katharina Lang og Elisabeth Carnoli, formodentlig også Franziska Lebrun.
Team Panic

Team Panic er det norske landslaget i fallskjermhopping, i disiplinen freefly. Laget består av Daniel Fløysand, Christian Grevstad og Knut M. Røed.
Team Panic ble utnevnt som det nye landslaget sammen med laget Decaelo i 2008, etter at det forrige laget, Skywalkers, la opp. Hopperne på Team Panic kommer fra Bergen fallskjermklubb.
Sissel Løchen

Karriere som rullestolcurlingspiller

Løchen deltok både ved VM i rullestolcurling 2012 og VM i rullestolcurling 2013. I begge disse VM-ene kom Norge på 9.-plass i Round Robin, og gikk ikke videre til sluttspillet. De endte på hhv 9.-plass og 10.-plass i disse mesterskapene. 
Hun var reserve ved Paralympiske vinterleker 2014 i Sotsji. Norge kom der på 8.-plass.
United States Air Force

Organisering

USAF er en våpengren under Flyvåpendepartementet i det amerikanske forsvarsdepartementet. Administrativt styres USAF av en Stabssjef, en firestjerners general som er flyvåpenets øverste offiser. Stabssjefen er underlagt Flyvåpenministeren, en sivil embetsmann som styrer Flyvåpendepartementet og som igjen rapporterer til Forsvarsministeren.
Operativt er USAF organisert i 9 hovedkommandoer bestående av nummererte flyvåpen, som igjen består av to eller flere luftdivisjoner. Hver luftdivisjon består av to eller flere vinger, som igjen består av grupper, som videre består av skvadroner. USAFs operasjonelle ressurser forvaltes av 9 felleskommandoer som operativt rapporterer direkte til USAs president.
De operative avdelingene er organisert i 18 Luftstyrker. Fire av disse luftstyrkene er underlagt Luftkampkommandoen.
Athamanthia

Utseende

Små, brunlige sommerfugler med en fiolett glans på oversiden av vingene og mer eller mindre utbredte, mørke flekker. Undersiden er lysgrå med svarte flekker, gjerne med et vagt, oransje bånd langs ytterkanten. Undersiden ligner sterkt på blåvinger i slekten Plebejus.

Levevis

Larvene lever på planter i slekten Atraphaxis (syrefamilien). Disse artene er stort sett utpregede høyfjells-sommerfugler.

Utbredelse

De finnes fra Midtøsten i vest, østover gjennom Asia. De fleste artene finnes i Himalaya, Pamir og andre fjellområder i Asia.
Skjult fjernsynsovervåkning

Skjult fjernsynsovervåkning er et tvangsmiddel i norsk straffeprosess hvor fjernsynsovervåkning benyttes uten at vilkårene i personopplysningsloven om skilting osv. er oppfylt. Dette virkemiddelet kan benyttes på offentlig sted av politiet når det «foreligger skjellig grunn til mistanke om en eller flere straffbare handlinger som etter loven kan medførehøyere straff enn fengsel i 6 måneder». Virkemiddelet kan kun benyttes hvis «når slik overvåking vil være av vesentlig betydning for etterforskningen».
Beslutning om bruk av skjult fjernsynsovervåking treffes av en domstol. Tillatelsen skal alltid være tidsbegrenset, og ikke vare lenger en «strengt nødvendig». Tillatelsen kan være for maks fire uker om gangen.
Middelklasse

Middelklasse er et historisk begrep som betegner et samfunnslag mellom overklasse og arbeiderklasse. Som et sosiologisk begrep som særlig økonomisk brukes om en samfunnsklasse mellom underklassen og overklassen. I likhet med underklassen er middelklassen vanligvis lønnsmottakere, og de eier ikke produksjonsmidler eller betydelig kapital.

Historie

Begrepet middelklasse stammer fra 1700-tallets Frankrike, der den såkalte tredjestandens motsetningsforhold til konge, adel og geistlighet var en avgjørende drivkraft bak den franske revolusjon i 1789. Middelklassen var også viktige i de innledende fasene av den russiske revolusjon. Middelklassen spilte en vesentlig rolle for utviklingen av bystater i Europa. Den industrielle revolusjon førte til et oppsving for middelklassen, fulgt av arbeiderklassens vekst og påfølgende klassekamp.
Middelklassen i Norge er ikke helt som middelklassen i andre europeiske land. Historisk har den hatt liten politisk og sosial innflytelse sammenlignet med arbeiderklassen. I ordet «middel» antyder det at det er mellom noe. I motsetning til mange steder i Europa, der denne mellomkategorien er i forhold til aristokratiet på den ene siden og allmuen på den andre, var situasjonen annerledes i Norge. Eksempelvis i England kunne søkkrike industriherrer oppfatte seg som «middelklasse» ettersom det fantes en sterk adel. Det norske innholdet av begrep om middelklassen er derfor mer likt det engelskmennene ville kalt «lower middle class», lavere middelklasse. I henhold til en undersøkelse gjort av tidsskriftet Minerva i 2009, er det mer enn to av tre nordmenn mener de tilhører middelklassen. Selv et flertall av ufaglærte arbeidere og de med lav inntekt foretrekker nå å plassere seg i middelklassen.
Det er vanlig å skille mellom lavere middelklasse og øvre middelklasse, men en undersøkelse presentert i Tidsskrift for samfunnsforskning i 2007 tyder på at den høyt utdannede middelklassen i Norge både er, og legitimerer seg som, «folkelig». De er ikke spesielt opptatt av å skape seg en egen kulturell identitet.
Ølnes

Ølnes er et etternavn og en plass i Sogndal kommune, Sogn og Fjordane.
Ølnes ligger innerst i Barsnesfjorden som er en fjordarm til Sognefjorden, verdens nest lengste fjord (204 km). I tillegg til å være bosted for Ølnesingene, er det også et populært sted for klatring.
Det er 152 mennesker i Norge som har Ølnes som etternavn i 2011 ifølge Statistisk sentralbyrå.
Kontinuerlig funksjon

Kontinuitet for reelle funksjoner av en reell variabel

Se på funksjoner  hvor definisjonsmengden og verdimengden er delmengder av de reelle tall.
Ofte er slike funksjoner gitt ved formeluttrykk. Vi har følgende tre ekvivalente definisjoner:

Ved grenseverdier

La  være et punkt i definisjonsmengden til . Vi sier at  er 
kontinuerlig i  dersom  er et isolert punkt i definisjonsmengden eller
grenseverdien  eksisterer og er lik .
Funksjonen  kalles kontinuerlig dersom  er kontinuerlig i alle punkt i definisjonsmengden.

Ved sekvensielle grenseverdier

La  være et punkt i definisjonsmengden til . Vi sier at  er 
kontinuerlig i  dersom for hver følge  av punkt i definisjonsmengden med , så eksisterer grenseverdien  og er lik .
Funksjonen  kalles kontinuerlig dersom  er kontinuerlig i alle punkt i definisjonsmengden.

Viktige resultater

Skjæringssetningen: Anta at  er en kontinuerlig funksjon hvor
 og  har motsatte fortegn. Da finnes et tall  mellom  og  slik at .
Ekstremalverdisetningen: La  være en kontinuerlig funksjon
definert på et lukket, begrenset intervall. Da eksisterer både maksimumspunkt og minimumspunkt for .

Kontinuitet for komplekse funksjoner av en kompleks variabel

Kontinuitet for en kompleks funksjon  av en kompleks variabel  defineres på samme måte
som kontinuitet for reelle funksjoner av en reell variabel.

Kontinuitet for funksjoner av flere variable

Kontinuitet for en funksjon  av flere variable  defineres på samme måte
som kontinuitet for reelle funksjoner av en reell variabel.
Følgende eksempel viser at man må være litt forsiktig når man ser på kontinuitet til funksjoner av flere variable:
La  Selv om  og  begge er kontinuerlige i , så er ikke  kontinuerlig i .

Ved grenseverdier

La  være en funksjon mellom metriske rom og la  være et punkt i . Vi sier at  er kontinuerlig i  dersom  er et isolert punkt i  eller grenseverdien  eksisterer og er lik .
Funksjonen  kalles kontinuerlig dersom  er kontinuerlig i alle punkt i .

Ved sekvensielle grenseverdier

La  være en funksjon mellom metriske rom og la  være et punkt i definisjonsmengden til . Vi sier at  er kontinuerlig i  dersom for hver følge  av punkt i  med , så eksisterer grenseverdien  og er lik .
Funksjonen  kalles kontinuerlig dersom  er kontinuerlig i alle punkt i .

Definisjon

En funksjon  mellom topologiske rom er kontinuerlig dersom
 er en åpen mengde i  for hver åpen mengde 
i .
En kan også gi en ekvivalent definisjon ved bruk av omegnsstrukturer. En slik definisjon
viser at kontinuitet er en lokal egenskap.
Merk at sammensetningnen av to kontinuerlige funksjoner er kontinuerlig.
Querelle des anciens et des modernes

Querelle des anciens et des modernes [kəˈʀɛl dezɑ̃ˈsjɛ̃ edemɔˈdɛʀn] (fransk «striden mellom de gamle og de moderne») er en litterær debatt som raste i Frankrike i århundreskiftet 1600- til 1700-tallet. Debatten dreide seg om hvorvidt Ludvig XIVs tid kunne måle seg med antikken, og i hvilken utstrekning den kunne fungere som forbilde for samtidens litteratur og kunst.
«Querelle» ble snart kjent utenfor Frankrike, og lignende debatter tilpasset lokale forhold fant sted. I England utviklet «Battle of the Books» seg, der blant andre Richard Bentley og Alexander Pope deltok. En strid som Johann Jakob Bodmer og Johann Jakob Breitinger kjempet mot Johann Christoph Gottsched om det «vidunderlige» kan sees som en tysk avlegger av «querelle». Mot slutten av 1700-tallet ble tematikken tatt opp igjen av Johann Gottfried Herder, Friedrich Schiller og Friedrich Schlegel.
Franz Xaver Wernz

Bakgrunn

Wernz ble novise hos jesuittene i en alder av 14 år, i 1857, i kollegiet i Gorheim ved Sigmaringen. Etter abitur studerte Wernz filosofi fra 1861 til 1864 i Aachen og i Maria Laach. Så var han lærer fra 1864 til 1868 ved jesuittgymnasiet i  Feldkirch i Vorarlberg.
Årene 1868 til 1872 studerte han teologi ved Maria Laach. Det ble et avbrudd under den fransk-prøyssiske krig da han var utkommandert som sykepleier.

Prest

Wernz ble presteviet i 1871. Deretter virket han igjen som lærer i Feldkirch. I 1875 ble han kalt til professor i kirkerett ved ordenskollegiene Ditton Hall (England) og St. Benno (Wales). 
Fra 1882 var han professor i kirkerett ved det pavelige universitet Gregoriana i Roma, til 1906. De siste to årene var han også universitetets rektor. 
I 1906 ble han utvalgt til å være med i den pavelige kommisjon for kodifiseringen av kirkeloven, og han ble dermed med på å utvikle lovboken Codex Iuris Canonici.

Jesuittenes generalsuperior

Etter at jesuittenes generalsuperior pater Louis Martín døde ble Franz Xaver Wernz valgt til dette embedet den 8. september 1906. Samtidig fikk han pater Wladimir Ledóchowski som ordenssekretær. Wernz' tid sammenfalt med modernismekristen i kirken, og som jesuittordenen ble sterkt involvert i.
Han døde i august 1914 kort etter utbruddet av annen verdenskrig.
Christen Pram

Reiser i Norge

I løpet av årene 1804–1806 foretok embetsmannen og forfatteren C. H. Pram to omfattende reiser i Norge på vegne av Kommersekollegiet i København, hvorved formålet med reisene var å samle opplysninger om økonomiske forhold i Norge. Som kunne danne grunnlaget for økede skatter på befolkningen i den nordre riksdelen.
Den første reisen varte fra juni 1804 til februar 1805. Turen gikk nordover gjennom Gudbrandsdalen til Trondhjem, hvorfra han reiste ut til Ørlandet og nedover Mørekysten. Her hadde han et helt spesifikt oppdrag: Han skulle undersøke virkningene av tangbrenningen, en virksomhet som hadde skapt store konflikter. På tilbakereisen besøkte han blant annet Kongsberg, Christiania og byene i Vestfold og Østfold.
Den andre reisen varte fra juli 1805 til mars 1806. Denne gang gikk turen gjennom Buskerud og Telemark, via Setesdal og videre til Rogaland og Etne i Sunnhordland. På tilbakereisen reiste han langs kysten av Agdesiden.
Prams rapporter gir opplysninger om svært mange sider at livet i Norge på begynnelsen av 1800-tallet. Alle sider av næringslivet var det som i første rekke opptok ham, men han tok også opp en rekke andre emner som f.eks. boligforhold, kosthold og klesdrakter. Vi får også et innblikk i hvordan det var å ta seg fram på norske veier på begynnelsen av 1800-tallet.
Pram skrev en rekke bøker, dels skjønnlitterære, han regnes som Norges første romanforfatter, men han skrev også bøker knyttet til sitt arbeid. Pram var med og stiftet tidsskriftet Minerva som han også redigerte. Pram var en forkjemper for jødenes rettigheter og kan ha influert Henrik Wergeland i dette spørsmålet.
Snøborg

Snøborg eller snøfestning er en midlertidig konstruksjon som er bygd av (kram) snø. Snøborger bygges oftest av barn under lek og som fritidssyssel om vinteren. De kan bygges for å imitere hus, butikker eller byer, eller brukes som forsvarsverk under snøballkriger.
Snøkonstruksjoner laget av snøblokker for å sove i, kalles igloer.